9. โครงสร้างการจัดการ

(1) โครงสร้างกรรมการบริษัท

โครงสร้างกรรมการบริษัทมี 2 ชุด คือ คณะกรรมการบริษัทและคณะกรรมการตรวจสอบ
ซึ่งมีรายละเอียดดังนี้

คณะกรรมการบริษัท

ณ วันที่ 19 มีนาคม 2546 บริษัทมีกรรมการทั้งหมด 9 ท่าน ประกอบด้วย

+--------------------------------+-------------------------------------+
| 1.  นายซุย เซิ่ง สง               | ประธานกรรมการ                       |
+--------------------------------+-------------------------------------+
| 2.  นายเคอ ฉาง ฉี               | กรรมการ                             |
+--------------------------------+-------------------------------------+
| 3.  นายซุย เซิ่ง เจี๋ย              | กรรมการ                             |
+--------------------------------+-------------------------------------+
| 4.  นายเจียง เสี่ยว ชิน            | กรรมการผู้จัดการ                       |
+--------------------------------+-------------------------------------+
| 5.  นายกัว เสี่ยน มิน              | กรรมการ                             |
+--------------------------------+-------------------------------------+
| 6.  นายโจว ข่ง ซึ่ง               | กรรมการ                             |
+--------------------------------+-------------------------------------+
| 7.  นายวิลเลี่ยม แฮงแมน เชาว์      | กรรมการอิสระและกรรมการตรวจสอบ        |
+--------------------------------+-------------------------------------+
| 8.  นายชัชวาลย์ เจียรวนนท์         | กรรมการอิสระและกรรมการตรวจสอบ        |
+--------------------------------+-------------------------------------+
| 9.  นายอลัน ชิ ยิม แคม            | กรรมการอิสระและกรรมการตรวจสอบ        |
+--------------------------------+-------------------------------------+
|                                |                                     |
+--------------------------------+-------------------------------------+

หมายเหตุ : 1. คณะกรรมการบริษัทฯ มีจำนวน 9 ท่าน

  กรรมการที่เป็นผู้บริหาร 2 ท่าน

  กรรมการที่ไม่เป็นผู้บริหาร 4 ท่าน

  กรรมการอิสระ 3 ท่าน

2. เพื่อเป็นการแบ่งแยกหน้าที่ในการกำหนดนโยบายการกำกับดูแล และการบริหารงานประจำ
ประธานกรรมการจึงไม่ได้เป็นบุคคลเดียวกันกับกรรมการผู้จัดการ

3. ศาสตราจารย์ ดร.ปรีดี
เกษมทรัพย์ได้ลาออกจากการเป็นกรรมการอิสระและกรรมการตรวจสอบ ซึ่งที่ประชุมสามัญผู้ถือหุ้น
ครั้งที่ 1/2546 เมื่อวันที่ 19 มีนาคม 2546ได้มีมติรับทราบแล้ว ดังนั้นในปี 2546
กรรมการบริษัทจะเหลือเพียง 9 ท่าน

4. ที่ประชุมสามัญผู้ถือหุ้น ครั้งที่ 1/2546 เมื่อวันที่ 19 มีนาคม 2546มีมติอนุมัติแต่งตั้งนายอลัน ซิ
ยิม แคม เป็นประธานคณะกรรมการตรวจสอบ และแต่งตั้งให้ นาย วิลเลี่ยม เชา แฮง แมน
เป็นกรรมการอิสระและกรรมการตรวจสอบ

ขอบเขตอำนาจหน้าที่

  1. การปฏิบัติหน้าที่ของคณะกรรมการ

  คณะกรรมการของบริษัทฯ ได้ปฏิบัติหน้าที่โดยใช้ความรู้ ความสามารถ
  และประสบการณ์ให้เป็นประโยชน์
  ต่อการดำเนินธุรกิจของบริษัทฯและได้ปฏิบัติหน้าที่ตามวัตถุประสงค์ ข้อบังคับของบริษัทฯ
  และมติที่ประชุม ผู้ถือหุ้นของบริษัทฯ ด้วยความระมัดระวังเพื่อรักษาผลประโยชน์ของบริษัทฯ
  และผู้ถือหุ้น

2.  หน้าที่บนสิทธิความเท่าเทียมกันของผู้ถือหุ้น

  คณะกรรมการของบริษัทฯ ต้องรักษาสิทธิความเท่าเทียมกันของผู้ถือหุ้น
  รักษาผลประโยชน์ของผู้ถือหุ้น รวมทั้งเปิดเผยข้อมูลที่ชัดเจนและ โปร่งใสแก่นักลงทุนอื่น

3.  การตรวจทาน และอนุมัติรายงานงบการเงิน และการเปลี่ยนแปลงนโยบายทางบัญชี

  คณะกรรมการของบริษัทฯมีหน้าที่อนุมัติรายงานงบการเงิน
  ซึ่งถูกตรวจทานหรือตรวจสอบโดยผู้ตรวจสอบบัญชี และคณะกรรมการอิสระ
  อีกทั้งมีหน้าที่อนุมัติการเปลี่ยนแปลงนโยบายทางบัญชีต่างๆ

4. การทบทวนและให้ความเห็นชอบกับนโยบายที่เหมาะสม งบประมาณ และ แผนทางธุรกิจ

  คณะกรรมการของบริษัทฯ รับผิดชอบในการทบทวนและให้ความเห็นชอบกับนโยบาย
  งบประมาณที่เหมาะสม ทิศทางการดำเนินงาน
  และแผนทางธุรกิจของบริษัทฯที่เสนอโดยฝ่ายจัดการ

  5. การกำกับดูแลฝ่ายจัดการ

  คณะกรรมการของบริษัทฯ
  กำกับดูแลให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพ
  และแจ้งให้ฝ่ายจัดการนำเสนอเรื่องที่มีสาระสำคัญต่อการดำเนินงานของบริษัทฯ
  รายการระหว่างบุคคลที่ เกี่ยวโยงกันอื่นๆ ให้พิจารณาโดยเป็นไปตามกฎระเบียบ
  ข้อบังคับของสำนักงานคณะกรรมการกำกับหลักทรัพย์และตลาดหลักทรัพย์(กลต.)
  และตลาดหลักทรัพย์แห่งประเทศไทย

  หากจำเป็นคณะกรรมการจะได้กำหนดให้มีการว่าจ้างที่ปรึกษาภายนอก
  เพื่อให้คำปรึกษาหรือให้ความเห็น
  ทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของบริษัทฯ

6. การจัดให้มีระบบการควบคุมภายในและการตรวจสอบภายใน

  คณะกรรมการได้กำกับให้บริษัทฯมีระบบการควบคุมภายใน และการตรวจสอบภายในที่มีประสิทธิผล
  โดยจัดให้มีฝ่ายตรวจสอบและดูแลการปฏิบัติงานภายในเป็นผู้ติดตามและดำเนินการ
  และร่วมประสาน งานกับคณะกรรมการตรวจสอบ

  7. การปฏิบัติหน้าที่อย่างเป็นอิสระของกรรมการที่ไม่ได้เป็นผู้บริหาร

  กรรมการที่เป็นอิสระและกรรมการจากภายนอกของบริษัทฯ
  ได้ใช้ดุลพินิจของตนอย่างเป็นอิสระในการ พิจารณากำหนดกลยุทธ์ การบริหารงาน
  การแต่งตั้งกรรมการ และเรื่องที่มีผลกระทบต่อผลประโยชน์ ของผู้มีส่วนได้เสียของบริษัทฯ
  รวมถึงการเข้าถึงสารสนเทศทางการเงินและทางธุรกิจอื่นอย่างเพียงพอต่อ การ ปฏิบัติหน้าที่

  8. จริยธรรมธุรกิจและจรรยาบรรณ

  คณะกรรมการจะจัดให้มี Compliance Manual ของบริษัทฯ
  เกี่ยวกับจรรยาบรรณและจริยธรรมทางธุรกิจ จริยธรรมของผู้บริหารและพนักงาน
  เพื่อใช้เป็นแนวทางปฏิบัติภายในองค์กร

การประชุมคณะกรรมการ

คณะกรรมการบริษัทฯ มีกำหนดการประชุมคณะกรรมการ ไตรมาสละ 1 ครั้ง
เพื่อพิจารณาและติดตามผลการดำเนินงาน และพิจารณารายงานงบการเงิน
แต่อาจจะมีประชุมเพิ่มตามความจำเป็น เพื่อพิจารณาวาระพิเศษต่างๆ
ซึ่งบริษัทได้จัดส่งหนังสือเชิญประชุม พร้อมระเบียบวาระการประชุม และเอกสาร
ก่อนการประชุมล่วงหน้า 7 วัน เพื่อให้คณะกรรมการได้มีเวลาศึกษาข้อมูลอย่างเพียงพอ

โดยในปี 2545 ที่ผ่านมา บริษัทฯจัดประชุมคณะกรรมการบริษัททั้งสิ้น 4 ครั้ง
และประชุมพิจารณาวาระพิเศษ 2 ครั้ง รวมทั้งสิ้น 6 ครั้ง
ซึ่งแต่ละครั้งคณะกรรมการจะเข้าร่วมประชุมอย่างน้อย 1 ใน 3
ครบเป็นองค์ประชุมตามข้อบังคับของบริษัท

คณะกรรมการตรวจสอบ

คณะกรรมการบริษัทฯ ได้มีมติแต่งตั้งคณะกรรมการตรวจสอบ เมื่อวันที่ 19 มีนาคม 2546
โดยคณะกรรมการตรวจสอบจะประกอบด้วย

1.  นายอลัน ซิ ยิม แคม ประธานคณะกรรมการตรวจสอบ

2.  นายชัชวาลย์ เจียรวนนท์ กรรมการตรวจสอบ

3.  นาย วิลเลี่ยม เชา แฮง แมน กรรมการตรวจสอบ

หมายเหตุ เมื่อวันที่ 19 มีนาคม 2546 ที่ประชุมผู้ถือหุ้นมีมติรับทราบเรื่องที่ศจ. ดร. ปรีดี
เกษมทรัพย์ได้ลาออกจากการเป็นกรรมการอิสระและกรรมการตรวจสอบ
และมีมติอนุมัติแต่งตั้งนายอลัน ซิ ยิม แคม เป็นประธานคณะกรรมการตรวจสอบ และแต่งตั้งให้ นาย
วิลเลี่ยม เชา แฮง แมน เป็นกรรมการอิสระ

คณะกรรมการตรวจสอบจะมีขอบเขตอำนาจหน้าที่ ดังนี้

1. สอบทานรายงานทางการเงินให้มีความถูกต้องและเปิดเผยอย่างเพียงพอ

2. สอบทานระบบการควบคุมภายใน และการตรวจสอบภายใน ให้เพียงพอประสิทธิผล

3. พิจารณาคัดเลือก และเสนอแต่งตั้งผู้สอบบัญชีของบริษัทฯ
รวมถึงพิจารณาเสนอค่าตอบแทนของผู้สอบ บัญชี

4. สอบทานการปฏิบัติงานของบริษัทฯให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

5. พิจารณาการเปิดเผยข้อมูลของบริษัทฯ ในกรณีที่เกิดรายการที่เกี่ยวโยงหรือรายการที่
อาจมีความขัดแย้งทางผลประโยชน์ ให้มีความถูกต้องและครบถ้วน

6. เพื่อพิจารณานโยบายทางบัญชี ระบบการรายงานทางการเงิน
และการเปิดเผยข้อมูลให้เป็นไปตามหลักมาตรฐานทางบัญชี

7. จัดทำรายงานการกำกับดูแลกิจการของคณะกรรมการตรวจสอบ
โดยเปิดเผยไว้ในรายงานประจำปีของบริษัทฯ

8.
ปฏิบัติการอื่นใดที่คณะกรรมการของบริษัทฯมอบหมายและด้วยความเห็นชอบจากคณะกรรมการตรวจสอบ

ผู้บริหาร

ณ วันที่ 19 มีนาคม 2546 มีผู้บริหารมีจำนวน 5 ท่าน ประกอบด้วย

  ---------------------------- ------------------------------------------
  1. นายเจียง เสี่ยว ชิน           กรรมการผู้จัดการ

  2. นายโจว ข่ง ซึ่ง              รองกรรมการผู้จัดการ

  3. นายอู๋ ฉวิน เซิน              ผู้จัดการทั่วไป ฝ่ายจัดการวัตถุดิบ

  4. นายเย่ เทียน กุง             ผู้อำนวยการ ฝ่ายการเงิน

  5. นายเจิ้ง เฉิน จง             ผู้จัดการทั่วไป ฝ่ายการผลิต

                               
  ---------------------------- ------------------------------------------

(รายละเอียดของกรรมการและผู้บริหารทุกท่าน ปรากฏในเอกสารแนบ 2)

ขอบเขตอำนาจหน้าที่ของกรรมการผู้จัดการ

ตามรายละเอียดขอบเขตอำนาจหน้าที่ของผู้บริหารบริษัท (Approval Authority List) ลงวันที่
1 พฤศจิกายน 2538 ได้กำหนดอำนาจหน้าที่ของกรรมการผู้จัดการ สรุปประเด็นที่สำคัญไว้ดังนี้

1.  เป็นผู้ตัดสินใจในเรื่องที่สำคัญของบริษัท กำหนดภารกิจ วัตถุประสงค์ แนวทาง
    นโยบายของบริษัท รวมถึงการกำกับดูแลการดำเนินงานโดยรวม ผลผลิต ความสัมพันธ์กับลูกค้า
    และการตลาดสำหรับธุรกิจในต่างประเทศ และต้องรับผิดชอบต่อคณะกรรมการบริษัท

2.  อนุมัติแผนงบประมาณประจำปีของบริษัท

3.  อนุมัติการกำหนดวงเงินเครดิตให้กับลูกค้า ระยะเวลาการชำระเงิน
    การตกลงทำสัญญาซื้อขายผลิตภัณฑ์ รวมถึงการเปลี่ยนแปลงเงื่อนไขทางการค้า
    การทำสัญญาประกันภัย และการบริหารจัดการสินค้าคงเหลือที่ล้าสมัย

4.  มีอำนาจในการซื้อทรัพย์สินถาวรและชำระเงินในวงเงินไม่เกินกว่า 20 ล้านบาท

5.  มีอำนาจในการลงทุนในโครงการใหม่ในวงเงินไม่เกินกว่า 20 ล้านบาท

6.  กำหนดและอนุมัติหลักเกณฑ์การบริหารบุคลากรโดยรวม
    และการปรับเงินเดือนประจำปีของพนักงาน

7.  อนุมัติการแต่งตั้งที่ปรึกษาด้านต่างๆที่จำเป็นต่อการดำเนินงาน

8.  ดำเนินกิจการที่เกี่ยวข้องกับการบริหารงานทั่วไปของบริษัท
    แต่ไม่รวมถึงการดำเนินการเกี่ยวกับรายการที่เกี่ยวโยงกันและรายการได้มาและจำหน่ายไปซึ่งทรัพย์สินของบริษัทจดทะเบียนตามกฎเกณฑ์ของตลาดหลักทรัพย์แห่งประเทศไทย

โครงสร้างผู้บริหารของบริษัท

(2) วิธีการคัดเลือกบุคคลที่จะแต่งตั้งเป็นกรรมการ

การคัดเลือกบุคคลที่จะแต่งตั้งเป็นกรรมการของบริษัทฯ ไม่ได้ผ่านขั้นตอนของคณะกรรมการสรรหา
(Nominating committee) อย่างไรก็ตาม บริษัทฯ
ได้กำหนดแนวทางในการแต่งตั้งกรรมการบริษัทฯ ดังนี้

1.  คณะกรรมการจะเป็นผู้พิจารณาคัดเลือกตามเกณฑ์ ประสบการณ์ ปริทรรศน์ ความสามารถ
    และอุปนิสัย และนำเสนอต่อผู้ถือหุ้น

2.  ในการประชุมสามัญประจำปีทุกครั้ง ข้อบังคับของบริษัทฯ
    กำหนดให้กรรมการต้องลาออกจากตำแหน่งอย่างน้อยจำนวนหนึ่งในสาม (1/3) โดยอัตรา
    และในกรณีที่ต้องการเลือกกรรมการที่พ้นตำแหน่งเข้าเป็นกรรมการอีก
    ต้องได้รับการอนุมัติจากที่ประชุมผู้ถือหุ้นซึ่งในการเสนอชื่อกรรมการเพื่อเลือกตั้ง บริษัทฯ
    จะจัดให้มีประวัติและรายละเอียดของบุคคลประกอบ
    เพื่อผู้ถือหุ้นสามารถตัดสินใจจากสารสนเทศที่ได้รับ

ทั้งนี้ ข้อบังคับของบริษัทฯ กำหนดให้ที่ประชุมผู้ถือหุ้นเลือกตั้งกรรมการ ตามหลักเกณฑ์และวิธีการดังนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

(3) นโยบายและวิธีการดูแลผู้บริหารในการนำข้อมูลภายในไปใช้

บริษัทฯ มีนโยบายและวิธีการในการดูแลผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ในระหว่างที่หลักทรัพย์ของบริษัทเป็นหลักทรัพย์จดทะเบียน
มีรายละเอียดดังนี้

1.  ผู้บริหารจะจัดทำและส่งรายงานการถือหลักทรัพย์ของตน คู่สมรส และบุตรที่ยังไม่บรรลุนิติภาวะ
    ตามแบบ
    ที่กำหนดในข้อบังคับว่าด้วยรายการการถือหลักทรัพย์และส่งสำเนารายงานให้แก่บริษัทฯ
    ในวันเดียวกับวันที่ ส่งรายงานต่อสำนักงาน กลต. และตลาดหลักทรัพย์
    ทั้งนี้ภายในระยะเวลาดังต่อไปนี้

-   รายงานการถือหลักทรัพย์ครั้งแรก (แบบ 59-1) ภายใน 30 วัน
    นับแต่วันปิดการเสนอขายหลักทรัพย์ ต่อประชาชน
    หรือวันที่ได้รับการแต่งตั้งให้ดำรงตำแหน่งเป็นผู้บริหาร

-   รายงานการเปลี่ยนแปลงหลักทรัพย์ (แบบ 59-2) ทุกครั้งเมื่อมีการซื้อ ขาย โอน
    หรือรับโอนหลักทรัพย์ ทั้งนี้ ภายใน 3 วัน ทำการนับแต่วันที่มีการซื้อ ขาย โอน
    หรือรับโอนหลักทรัพย์นั้น

2.  บริษัทได้ส่งหนังสือเวียนแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในจะต้องระงับการซื้อหรือขายหลักทรัพย์ของบริษัทโดยเฉพาะ
    45 วันก่อนที่บริษัทจะทำการประกาศผลการดำเนินงาน(งบการเงินรายไตรมาสที่แรก, สอง
    และ สาม) และ 60 วันสำหรับงบการเงินสิ้นปี หรือข้อมูลข่าวสารที่เป็นสาระสำคัญ
    ต่อประชาชนทั่วไป ซึ่งมีผลต่อการเปลี่ยนแปลงราคาหลักทรัพย์

บริษัทฯ จะใช้บทลงโทษสูงสุด
หากพบว่าผู้บริหารได้ใช้ข้อมูลภายในหรือมีความประพฤติที่ส่อไปในทางที่จะ ทำให้บริษัทฯ
ได้รับความเสื่อมเสียและความเสียหาย

(4) การปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of best
    practices)

นโยบายและวิธีการดูแลเรื่องการใช้ข้อมูลภายใน

คณะกรรมการบริษัทฯ
ตระหนักดีถึงความสำคัญของการกำกับดูแลกิจการที่ดีในการที่จะสร้างความเชื่อใจ ความไว้วางใจ
และความโปร่งใสต่อผู้ถือหุ้น นักลงทุน และ ผู้มีส่วนเกี่ยวข้อง

นโยบายหลักของคณะกรรมการในการสนับสนุนการกำกับดูแลกิจการที่ดีมีดังนี้

-   กำหนดนโยบายเรื่องสิทธิความเท่าเทียมกันของผู้ถือหุ้นและผู้มีส่วนได้เสียทุกฝ่าย

-   บริหารงานด้วยความรับผิดชอบและตรวจสอบความขัดแย้งที่อาจจะเกิดขึ้น

-   มีระบบควบคุม และตรวจสอบภายในเพื่อตรวจสอบงบการเงิน และ
    รายการระหว่างกันของฝ่ายที่เกี่ยวข้อง

-   ดำเนินงานด้วยความโปร่งใส และเปิดเผย

-   มีการจัดการความเสี่ยงในการดำเนินงาน

-   คณะกรรมการบริษัทฯ และพนักงานปฏิบัติตามจริยธรรมทางธุรกิจ

หลักการการกำกับดูแลกิจการที่ดี

คณะกรรมการบริษัทฯ
ได้ปฏิบัติตามแนวทางของข้อพึงปฏิบัติที่ดีสำหรับกรรมการบริษัทจดทะเบียนตามแนวทางของตลาดหลักทรัพย์แห่งประเทศไทย
ในเรื่องต่างๆเช่น บทบาท หน้าที่ และความรับผิดชอบของคณะกรรมการ
และการแต่งตั้งตำแหน่งกรรมการ การกำหนดค่าตอบแทนกรรมการ การประชุมกรรมการและผู้ถือหุ้น
และการรายงานข้อมูลทางการเงิน นอกจากนี้ บริษัทฯยังมีคณะกรรมการตรวจสอบคอยให้คำแนะนำ
และคำปรึกษาในเรื่องต่างๆอีกด้วย

สิทธิและความเท่าเทียมกันของผู้ถือหุ้น

การประชุมผู้ถือหุ้น

บริษัทฯ สนับสนุนให้มีการปฏิบัติต่อผู้ถือหุ้นทุกรายอย่างเท่าเทียมกันในการเสนอข้อคิดเห็น
และตั้งคำถามในที่ประชุมตามระเบียบวาระการประชุม และเรื่องที่เสนอ บริษัทฯ
ยังได้ให้ความสะดวกแก่ผู้ถือหุ้นในการเข้าถึงข้อมูลของบริษัทฯ รวมถึงไม่มีขั้นตอนที่ยุ่งยาก
หรือค่าใช้จ่าย ในการเข้าร่วมประชุมผู้ถือหุ้น

สิทธิผู้มีส่วนได้เสียกลุ่มต่างๆ

บริษัทฯยังได้ให้ความสำคัญแก่ผู้มีส่วนได้เสียกลุ่มต่างๆ ดังนี้

-   ให้ความเป็นธรรม และปฏิบัติอย่างเท่าเทียมกัน และให้ผลตอบแทนที่เหมาะสมแก่พนักงาน

-   ปฏิบัติตามสัญญาต่อคู่ค้า

-   ผลิตสินค้าที่มีคุณภาพ และได้มาตรฐานแก่ลูกค้า และรักษาความลับของลูกค้า

-   หลีกเลี่ยงวิธีการที่ไม่สุจริตเพื่อทำลายคู่แข่ง

-   มีความรับผิดชอบต่อ ชุมชน สิ่งแวดล้อม และมีกิจกรรมตอบแทนสังคม

จริยธรรมทางธุรกิจ

ในด้านจริยธรรมทางธุรกิจ
บริษัทฯได้รับเอาแนวทางการปฏิบัติที่ดีสำหรับคณะกรรมการที่ออกโดยตลาดหลักทรัพย์แห่งประเทศไทยมาเป็นแนวทางจริยธรรมทางธุรกิจเพื่อให้ผู้บริหารได้ปฏิบัติตาม
ซึ่งบริษัทจะตรวจสอบแนวทางจริยธรรมทางธุรกิจเพื่อให้ผู้บริหารและพนักงานได้เป็นแนวทางในการปฏิบัติตนที่ดีและเหมาะสมในองค์กร
บริษัทฯยังมีกฎของพนักงานเพื่อเป็นการตั้งมาตรฐานการทำงาน คุณภาพ และตัวพนักงานด้วย

ความขัดแย้งทางผลประโยชน์

บริษัทฯได้มีการแต่งตั้งคณะกรรมการอิสระเพื่อดูแลตรวจสอบเมื่อเกิดรายการที่อาจมีความขัดแย้งทางผลประโยชน์
รายการที่เกี่ยวโยงกัน เพื่อให้มีการปฏิบัติตามหลักเกณฑ์ของตลาดหลักทรัพย์

นักลงทุนสัมพันธ์

คณะกรรมการบริษัทฯ ตระหนักดีถึงการดูแลสิทธิความเท่าเทียมกันของผู้ถือหุ้นและ
ผู้มีส่วนได้เสียกลุ่มต่างๆในการเปิดเผยข้อมูลที่ถูกต้อง และสำคัญ
ดังนั้นจึงได้จัดตั้งแผนกนักลงทุนสัมพันธ์ เพื่อเป็นตัวแทนบริษัทฯในการติดต่อสื่อสารกับสถาบันลงทุน
และนักลงทุนต่างๆ นักวิเคราะห์หุ้น และผู้ที่สนใจอื่นๆ

แผนก : นักลงทุนสัมพันธ์

E-Mail : IR@calcomp.co.th

โทรศัพท์: 0-2261-5033-40 ต่อ 5637-5639

โทรสาร : 0-2661-8039

(5) ค่าตอบแทนที่เป็นตัวเงิน

เนื่องจากมีการเปลี่ยนแปลงโครงสร้างองค์กร
ทำให้คณะกรรมการที่มีคุณสมบัติเข้าข่ายตามหลักเกณฑ์ของ กลต.
มีการเปลี่ยนแปลงลดลงเหลือกรรมการ 10 ท่าน ผู้บริหาร 5 ท่านตั้งแต่ปี 2545 เป็นต้นไป
ดังมีรายละเอียดดังต่อไปนี้

+--------------------+-----------------------+------------------------+
| ประเภทค่าตอบแทน     | ค่าตอบแทนกรรมการ       | ค่าตอบแทนผู้บริหาร         |
|                    |                       |                        |
|                    | 10 ท่าน                | 5 ท่าน                  |
+--------------------+-----------------------+------------------------+
| เงินเดือน            | -                     | 2,598,132              |
|                    |                       |                        |
| โบนัส               | 22,080,000            | 456,222                |
|                    |                       |                        |
| เบี้ยประชุม           | 1,920,000             | -                      |
|                    |                       |                        |
| ส่วนแบ่งกำไร         | -                     | -                      |
|                    |                       |                        |
| สวัสดิการอื่นๆ         | -                     | 949,936                |
+--------------------+-----------------------+------------------------+
| รวม                | 24,000,000            | 4,004,290              |
+--------------------+-----------------------+------------------------+

ค่าตอบแทนอื่น (ถ้ามี)

-   สิทธิซื้อหุ้น หรือหลักทรัพย์อื่น (ให้ระบุจำนวนหุ้นเพิ่มขึ้น/ลดลง ที่ผู้บริหารถือ)

  -ไม่มี-

-   กองทุนสำรองเลี้ยงชีพ

  -ไม่มี-

(6) บุคลากร

 บริษัทฯ ไม่มีข้อพิพาทด้านแรงงานที่สำคัญในระยะ 3 ปีที่ผ่านมา และมีจำนวนพนักงาน ค่าตอบแทนพนักงาน และค่าใช้จ่ายในการพัฒนาพนักงาน โดยแบ่งแยกตามสายงานหลักๆ ได้ดังนี้ 

+------------------------+------------+-----------+-------------------+
|                        | จ          | ค่าตอบแทน  | ค่าใช้จ             |
|                        | ำนวนพนักงาน |           | ่ายในการพัฒนาพนักงาน |
|                        | (คน)       | (บาท)     | (บาท)             |
+------------------------+------------+-----------+-------------------+
| สายการผลิตในโรงงาน      |            |           |                   |
+------------------------+------------+-----------+-------------------+
| ปี 2544                 | 6,438      | 46        | 16,107,391        |
|                        |            | 4,586,076 |                   |
+------------------------+------------+-----------+-------------------+
| ปี 2545                 | 6,168      | 44        | 11,689,216        |
|                        |            | 6,044,763 |                   |
+------------------------+------------+-----------+-------------------+
| ฝ่ายธุรการ การตลาด       |            |           |                   |
| และการเงิน              |            |           |                   |
+------------------------+------------+-----------+-------------------+
| ปี 2544                 | 256        | 3         | 498,167           |
|                        |            | 4,689,152 |                   |
+------------------------+------------+-----------+-------------------+
| ปี 2545                 | 177        | 4         | 400,505           |
|                        |            | 2,591,402 |                   |
+------------------------+------------+-----------+-------------------+

นโยบายในการพัฒนาพนักงาน

บริษัทฯ จัดให้มีการอบรมและพัฒนาพนักงานโดยสม่ำเสมอ เพื่อเพิ่มพูนความรู้ให้กับพนักงาน
และมีความสำคัญต่อการพิจารณาเลื่อนตำแหน่งพนักงาน บริษัทฯ ได้จัดตั้งหน่วยงานกลางชื่อ
Quality College เพื่อมีหน้าที่รับผิดชอบการอบรมพนักงานของบริษัท

โดยแบ่งโครงสร้างการอบรมเป็น 5 ประเภท คือ

1.  การอบรมพนักงานใหม่ (New staff)

2.  การอบรมพนักงานก่อนเข้าทำงานทุกวัน (Morning Training)

3.  การอบรมพนักงานเกี่ยวกับงานที่ทำ (On The Job Training)

4.  การอบรมพนักงานของส่วนกลาง (Quality College)

5.  การอบรมเพื่อเสริมทักษะ (Additional Training)

6.  การอบรมเพื่อให้เกิดความชำนาญเฉพาะด้านในสาขาวิศวกรรม (Engineer Skill)